section_heading: Obrazloženje definicije: dokaz uloge centra masa
paragraph_text: Prva od tri gornje jednadžbe je definicija centra masa za sustav od tri čestice (pomnožena s ukupnom masom, tako da na desnoj strani ostanu samo mase i vektori položaja pojedinih čestica). Njezinim deriviranjem po vremenu dobiva se druga jednadžba (vektori položaja prelaze u brzine). Svaki pribrojnik <math> \scriptstyle m_i \vec {v}_{i} </math> je količina gibanja <math> \scriptstyle \vec {p}_{i} </math> pojedine čestice, npr. za prvu česticu <math> \scriptstyle \vec {p}_{1} = m_1 \vec {v}_{1} </math>. Ukupna količna gibanja <math>\scriptstyle \vec p </math> sustava je, po definiciji, jednaka zbroju količina gibanja svih čestica. No, dobivena jednadžba pokazuje da se ona može dobiti i jednostavnije: kao umnožak ukupne mase sustava i brzine njegovog centra masa